El grup M-Clan tocarà a Alaquàs el 9 de setembre
17/08/2005 13:47:00

# El grup M-Clan tocarà a Alaquàs el 9 de setembre

*   17/08/2005 13:47:00
*   [Imprimir](#)
*   Compartir
*    https://www.alaquas.org/documento.asp?id\_do=9642

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9642%2F0&title=Ajuntament%20d%27Alaqu%C3%A0s.%20Premsa.El%20grup%20M-Clan%20tocar%C3%A0%20a%20Alaqu%C3%A0s%20el%209%20de%20setembre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9642/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9642/9642_Form_4.jpg)](https://www.alaquas.org/ficheros/documentos/2005/2/9642/9642_Form_10.jpg "<a href='https://www.alaquas.org/ficheros/documentos/2005/2/9642/9642_Form_10.jpg' target=_blank><i class='fa fa-external-link' aria-hidden='true'></i>.El grup M-Clan tocarà a Alaquàs el 9 de setembre</a>")

Les invitacions es poden adquirir als centres juvenils d'Alaquàs a partir del 22 d'agost

El pròxim divendres 9 de setembre tindrà lloc al Poliesportiu El Terç d'Alaquàs l'actuació de la banda de Múrcia M-Clan amb motiu de la celebració de les Festes Majors d'Alaquàs. El concert començarà a les 23:30 h i forma part de la gira "Sopa Fría" que el grup està realitzant per tot el país.

Aquest grup es va formar l'any 1993 amb el nom Murciélagos Clan, tot i que després van decidir anomenar-se M-Clan. Actualment són sis els components del grup: Carlos Tarque (veu), Antonio Otero (bateria), Ricardo Ruipérez (guitarra), Carlos Raya (guitarra), Pascual Saura (baix) i A. Climent "Boli" (teclats). Els seus primers discs "Un buen momento" (1995) i "Coliseum" (1997) no tingueren molta repercussió, però amb les produccions d'Alejo Stivel a partir del 1999 arribaren els àlbums que han consolidat el grup com una de les bandes rockeres de major èxit als últims deu anys: "Usar i tirar", "Sin enchufe" i "Defectos personales".

Ara, els murcians M-Clan s'apropen més al rock clàssic d'arrels americanes amb "Sopa Fría" , el sisé disc del grup,  en el qual els instruments de vent i el so de les acústiques es converteixen en grans protagonistes.  "Sopa Fría", disc produït també per Alejo Stivel, s'ha gravat a França i mesclat als Estats Units. A més, compta a l'estudi amb l'ajuda de Richard Dodd, col·laborador d'artistes com George Harrison.

La gira, que va començar fa uns mesos per tot el país, continuarà en agost i setembre passant per Granada, Màlaga, Elx, Conca, Mallorca, Bilbao, Madrid, Xàbia i moltes ciutats més, fins arribar a Alaquàs el pròxim  dia 9 de setembre. L'entrada és gratuïta amb invitació obligatòria. Aquesta es podrà recollir a partir del 22 d'agost als centres juvenils d'Alaquàs (El Passatge i L'Olivar), matins de dimarts a divendres d'11 a 14 h i vesprades de dilluns a divendres de 17:30 a 20 h. Es donen dues invitacions màxim per persona i concert presentant DNI o documentació acreditativa.